SUA autorizează primul test Covid-19 la domiciliu, fără prescripție medicală. Afli rezultatul în 20 de minute.
FDA a autorizat primul test Covid-19 la domiciliu și fără prescripție medicală. Testul poate indica prezența virusului în 20 de minute. Va fi vândut cu aproximativ 30 de dolari.
Agenția SUA pentru Medicamente (FDA) a anunțat marți că autorizează comercializarea în Statele Unite a primului test Covid-19 la domiciliu și fără prescripție medicală, scrie Le Figaro.Autorizarea testului, care poate indica prezența virusului în 20 de minute și care va fi vândut cu aproximativ 30 de dolari, este un "pas major“ în lupta împotriva Covid-19, a spus șeful FDA, Stephen Hahn.Acest test este fabricat de compania californiană Ellume, care intenționează să aducă pe piață trei milioane de unități în ianuarie și apoi alte milioane în următoarele luni.Este un test antigen, ceea ce înseamnă că detectează o moleculă pe suprafața coronavirusului. Testele PCR caută materialul genetic al virusului. Testul Ellume folosește un tampon nazal, nu atât de lung cât cele utilizate în mediul medical, de aceea este mai puțin dureros.Potrivit FDA, el a identificat corect 96% din probele pozitive și 100% din probele negative la persoanele cu simptome. Rezultatele sunt disponibile în aproximativ 20 de minute și sunt date printr-o aplicație, care solicită utilizatorilor codul poștal și data nașterii pentru a transmite datele autorităților de sănătate publică. Furnizarea numelui și a adresei de e-mail este opțională.Pentru a dezvolta testul, Ellume a primit finanțare de 30 de milioane de dolari de la Institutul Național de Sănătate (NIH) din SUA.